אם ידוע כמה הוא האיסור כגון כף חדשה או שאינה בת יומא שניער בה ובלעה כזית חלב ואחר כך ניער בה קדרה של בשר אין צריך אלא ס' לבטל הכזית שבלעה <i>(ולא אמרינן לגבי כלי חתיכה נעשית נבילה אפילו אם ניערו בו איסור)</i> אבל כף ישנה ובת יומא משערין בכולה <i>(דכל מה שבלע נעשה איסור ולא ידעינן כמה בלע) (שם)</i> ויש מי שאומר שגם בזו אין צריך אלא ס' לבטל הכזית שבלעה:  <i>הגה: והסברא ראשונה עיקר כמו שנתבאר לעיל גבי טיפת חלב שנפלה על הקדירה ויש שאינן מחלקין בין כף ישן לחדש רק בין כלי חרס לשאר כלים (מרדכי פרק גיד הנשה סי' תרעט) ואומרים דבכלי חרס דאי אפשר להפריד האיסור על ידי הגעלה אמרינן הכלי נעשה נבילה אבל לא בשאר כלים וטוב לחוש לחומרא ועיין לעיל סימן צ"ב:</i>